Dragons Lair-film på vej til Hollywood – Ekstra Bladet
Tidligere 'side 9-pige': Sådan ser hun ud i dag
Vinder Eddie The Eagle?
7 minutter siden Tidligere 'side 9-pige': Sådan ser hun ud i dag 46 minutter siden Verdensstjerne vil hjælpe Floyds datter BREAKING NEWS SAS genåbner 20 ruter i Europa 24 minutter siden Botilbud låste handicappet beboer inde 9 minutter siden Vinder Eddie The Eagle? 7 minutter siden Tidligere 'side 9-pige': Sådan ser hun ud i dag
Lørdag d. 31. okt. 2015 - kl. 17:00 0
Dragons Lair-film på vej til Hollywood
En film om 80-klassikerspillet Dragons Lair kan være på vej
Det gamle klassiske Dragons Lair er på vej til Hollywoods store lærred. Der skal dog først skrabes en pæn sum penge ind. (Foto: Flickr/traveljunction)
Et af de mest elskede arkadespil nogensinde bliver snart til en ny animeret hollywoodfilm. Animatorerne Don Bluth og Gary Goldman har nemlig netop lanceret en Kickstarter-kampagne, der skal samle penge ind til realiseringen af filmen.
Se også: iPhone 7 vil byde på store forandringer
Dragons Lair så første gang dagens lys i 1983 som et full-motion computerspil og var på det tidspunkt et visuelt mesterværk. I stedet for computergrafik benyttede spillet sig af en laserdisc, som afspillede videosekvenser afhængig af ens bevægelser.
Spilleren havde til opgave at afgøre skæbnen for helten Dirk the Daring i forsøget på at redde Prinsesse Daphne, en historie og mission, som gik igen i flere spil-opfølgere til det oprindelige spil. I både 80'erne og 90'erne blev der lavet flere computerspil, spundet over det oprindelige Dragons Lair.
Famøse animatorer
Disney-animator, Don Bluth, producerede tegneseriesekvenserne til det oprindelige Dragons Lair og står desuden bag 'Rejsen til Amerika'-tegnefilmene og dinosaur-filmen 'Landet for længe siden'. Sammen med Gary Goldman, der tidligere både har lavet Disney-animationsfilm som Peter Plys og Robin Hood, vil han nu skabe Dragon Lair-filmen.
Se også: Sådan løser du frustrerende problem i Chrome?
Sammen har de to produktionsselskabet 'Don Bluth films, Inc' og har to gange (i 2001 og 2005) modtaget 'Lifetime Achievement Awards' for deres dedikerede arbejde med animation.
Og nu har de to eksperter på deres felt altså oprettet en Kickstarter-kampagne med det formål, at indsamle 550.000 dollars – omkring 3,7 millioner danske kroner – til produktionen af Dragons Lair-filmen.
Pengene dækker dog langt fra omkostningerne, der har et budget på mere end 470 millioner kroner. Derfor skal kampagnen blot sikre penge til en teaser-trailer, der forhåbentlig kan overbevise investorer om, at de skal spytte de mange hundrede millioner efter film-produktionen.